open-index/open-wikipedia-markdown huggingface dataset:
Third Day

Οι **Third Day** είναι Χριστιανικό ροκ συγκρότημα που δημιουργήθηκε την δεκαετία του 90 στην Τζόρτζια των Ηνωμένων Πολιτειών.

Έχουν κερδίσει τέσσερα βραβεία Γκράμι, ενώ το άλμπουμ τους *Revelation* που κυκλοφόρησε το 2008 έφτασε στο νούμερο 6 του Billboard 200. Το όνομα του συγκροτήματος στα ελληνικά σημαίνει *Τρίτη Ημέρα* και έχει να κάνει με την ανάσταση του Ιησού Χριστού από τους νεκρούς, την *τρίτη ημέρα* μετά την σταύρωσή του. Στις 19 Σεπτεμβρίου του 2009 το συγκρότημα μπήκε στο *Georgia Music Hall of Fame*.

## Δισκογραφία

## Παραπομπές


## Εξωτερικοί σύνδεσμοι

* Επίσιμη σελίδα
* Official MySpace

Κατηγορία:Χριστιανικά συγκροτήματα
Κατηγορία:Συγκροτήματα της εναλλακτικής ροκ
Κατηγορία:Βραβευμένοι με Grammy
Κατηγορία:Αμερικανικά rock συγκροτήματα
Κατηγορία:Μουσικά συγκροτήματα από την Ατλάντα
Πυροφωσφορικός ψευδάργυρος

μικρογραφία|Η χημική δομή του πυροφωσφορικού ψευδάργυρου.
Ο **πυροφωσφορικός ψευδάργυρος** είναι μία ανόργανη ένωση με χημικό τύπο Zn<sub>2</sub> P<sub>2</sub> O<sub>7</sub>. Είναι χρήσιμο σε βαρυμετρικό προσδιορισμό του ψευδαργύρου. Είναι αδιάλυτο στο νερό. Διαλύεται σε αραιό οξύ. Είναι μία λευκή σκόνη με πυκνότητα 3,75g ανά κυβικό εκατοστόμετρο και η μοριακή μάζα του είναι  304,72 g / mol.

Κατηγορία:Ανόργανες ενώσεις
Κατηγορία:Ενώσεις ψευδαργύρου
Αλεξάντερ Κουζάνσκι

Ο **Αλεξάντερ Κουζάνσκι** (πολωνικά: *Alexander Kuzanski*) ήταν Πολωνός ιατρός και αγωνιστής της Ελληνικής επανάστασης του 1821.

## Βιογραφία
Γεννήθηκε στην Πολωνική-Λιθουανική Κοινοπολιτεία και μετά τη διάλυση της αναγκάστηκε, όπως πολλοί Πολωνοί και Λιθουανοί, να μεταναστεύσει. Τον Φεβρουάριο του 1822 ήρθε στην Ελλάδα και κατατάχτηκε στο τάγμα φιλελλήνων ως αξιωματικός, αλλά ταυτόχρονα εκτελούσε και χρέη γιατρού. Πήρε μέρος με το τάγμα των Φιλελλήνων στη Μάχη του Πέτα στις 4 Ιουλίου του 1822 και ήταν ο ένας από τους δύο Πολωνούς φιλέλληνες που διασώθηκαν. Μάλιστα αναφέρεται ότι κατά τη διάρκεια της μάχης 11 Πολωνοί φιλέλληνες, ο Κουζάνκι ανάμεσα τους, κατέφυγαν στη στέγη ενός ναού όπου μετά από σκληρή μάχη κατάφεραν να διαφύγουν μόνο οι δύο, ενώ οι υπόλοιποι σκοτώθηκαν. Ο Κουζάνσκι αιχμαλωτίστηκε και φυλακίστηκε έως το 1823, όπου απελευθερώθηκε με ενέργειες των προξένων της Αυστρίας και της Βρετανίας και επέστρεψε στην Πολωνία.

## Παραπομπές


## Πηγές
**Ιστορικά Θέματα*, τεύχος 23 Νοεμβρίου 2003, άρθρο: *Πολωνοί εθελοντές στην ελληνική επανάσταση*, Μιλτιάδη Βαρβούνη.

Κατηγορία:Πολωνοί στρατιωτικοί
Κατηγορία:Πολωνοί ιατροί
Κατηγορία:Πολωνοί αγωνιστές του 1821
Κατηγορία:Πολωνοί Φιλέλληνες
Βίας

Με το όνομα **Βίας** μπορεί να αναφέρονται:

* Βίας ο Πριηνεύς, ένας από τους Επτά Σοφούς της αρχαιότητας.
* Βίας (μυθολογία), διαφορετικές προσωπικότητες στην ελληνική μυθολογία.
* Βία (μυθολογία), θεότητα της ελληνικής μυθολογίας, προσωποποίηση της βίας.

__DISAMBIG__
Ευρύτερες αστικές περιοχές

thumb|240px|Οι 16 μεγαλύτερες Μητροπόλεις (άνω των 2,5 εκ. κατοίκων) της Ευρωπαϊκής Ένωσης.
Η Eurostat, η στατιστική υπηρεσία της Ευρωπαϊκής Ένωσης, έχει δημιουργήσει την έννοια των **Ευρύτερων αστικών περιοχών** (), σε μια προσπάθεια εναρμόνισης των ορισμών της αστικοποίησης στην Ευρωπαϊκή Ένωση αλλά και σε χώρες εκτός της Ευρωπαϊκής Ένωσης. Οι ορισμοί αυτοί συμφωνήθηκαν μεταξύ της Eurostat και των εθνικών στατιστικών υπηρεσιών των διαφόρων χωρών - μελών της Ευρωπαϊκής Ένωσης, με την ευκαιρία της διεξαγωγής του προγράμματος Αστικός Έλεγχος (Urban Audit) της Ευρωπαϊκής Επιτροπής το 2004. Αυτό το πρόγραμμα έχει επικριθεί για ανεπαρκή εναρμόνιση των στοιχείων, που εξακολουθούν να συλλέγονται από τις εθνικές κυβερνήσεις στο πλαίσιο των τοπικών διοικητικών μονάδων, με αποτέλεσμα μερικές φορές να καθίσταται δύσκολη η σύγκριση των αστικών περιοχών από χώρα σε χώρα. Το 2006, περίπου το ένα τρίτο των ορισμών LUZ άλλαξαν, βελτιώνοντας έτσι σημαντικά τη δυνατότητα σύγκρισης των ορισμών LUZ σε διάφορες χώρες. Στον τελευταίο γύρο του αστικού ελέγχου προστέθηκαν επίσης πόλεις από τις υποψήφιες χώρες και από τις χώρες που ανήκουν στη Ζώνη Ελευθέρων Συναλλαγών.

## Οι αστικοί ορισμοί της Eurostat
Με αυτόν τον όρο εκφράζεται η έννοια μιας ακόμη πιο διευρυμένης περιοχής του πολεοδομικού συγκροτήματος (μητροπολιτικής περιοχής) μίας πόλης, δηλαδή όχι μόνο η περιοχή μέσα στα 'όρια' της πόλης (ο δήμος Αθηναίων στην περίπτωση της Αθήνας).
Ο κατάλογος που ακολουθεί δείχνει το μέγεθος του πληθυσμού των πόλεων στην Ευρωπαϊκή Ένωση καθώς και τις υποψήφιες χώρες και μη κοινοτικές χώρες της ΕΖΕΣ. Η λίστα περιορίζεται σε αυτές τις πόλεις των οποίων οι Ευρύτερες αστικές περιοχές έχουν πληθυσμό τουλάχιστον 0,5 εκατομμύρια ανθρώπους.

## Κατάλογος των ευρύτερων αστικών περιοχών
Ο κατάλογος που ακολουθεί περιλαμβάνει τις πόλεις στην Ευρωπαϊκή Ένωση και τις συνδεδεμένες χώρες που συμμετείχαν στον τρίτο γύρο του προγράμματος Αστικός Έλεγχος. Οι πόλεις κατατάσσονται με βάση τον πληθυσμό του LUZ. Τα δεδομένα που χρησιμοποιούνται είναι από το 2006 Urban Audit III, η οποία χρησιμοποιεί στοιχεία που συγκεντρώθηκαν για το 2004.
Παρά το γεγονός ότι στον τελευταίο γύρο του Αστικού Ελέγχου προστέθηκαν και πόλεις από τις χώρες της ΕΖΕΣ (Ισλανδία, Λίχτενσταϊν, Νορβηγία και Ελβετία) και από τις υποψήφιες για ένταξη χώρες, η μόνη υποψήφια χώρα για την οποία υπάρχουν δεδομένα είναι η Τουρκία.

## Δείτε επίσης

*Μεγαλύτερες σε πληθυσμό πόλεις της Ευρωπαϊκής Ένωσης
*Μεγαλύτερα σε πληθυσμό αστικά κέντρα της Ευρωπαϊκής Ένωσης

## Παραπομπές


Κατηγορία:Ευρωπαϊκή Ένωση
Κατηγορία:Ευρωπαϊκές πόλεις
Πανελλήνιο πρωτάθλημα στίβου γυναικών 2010

Το **75ο [[Πανελλήνιο πρωτάθλημα στίβου γυναικών]] 2010** διεξήχθη στις 12–13 Ιουνίου 2010 στο Παμπελοποννησιακό Στάδιο, στην Πάτρα. Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 20χλμ βάδην, του επτάθλου και το πρωτάθλημα μαραθωνίου. Πρωταθλητής σύλλογος αναδείχθηκε ο Ολυμπιακός για πρώτη φορά στην ιστορία του.
## Τα αποτελέσματα
### Οι νικήτριες
 

### Βαθμολογία

## Πηγές-Εξωτερικοί σύνδεσμοι
*stivoz.gr: Αποτελέσματα Πανελλήνιου Πρωταθλήματος Στίβου 2010
*
*
*
*Αποτελέσματα Πανελλήνιου Πρωταθλήματος Μαραθώνιου 2009 
*[ΣΕΓΑΣ](http://www.segas.gr/(S(aqvo1w45fmzsag45fsxvcrfc))/SEGAS/NewPage.aspx?pagenb=68117)
### Αναφορές



Γυναικων
Κατηγορία:Στίβος το 2010
Κατηγορία:Αθλητισμός στην Πάτρα
Ωψ

Ο **Ωψ** (αρχ. *᾿Ώψ*, γεν.*Ὦπος*) αναφέρεται από τον Όμηρο στην Οδύσσεια, ως πατέρας της Ευρύκλειας. Έδωσε την Ευρύκλεια στο Λαέρτη με αντάλλαγμα 20 βόδια. Ήταν γιος του Πεισήνορα.

## Παραπομπή


Ωψ
Κατηγορία:Πρόσωπα της ελληνικής μυθολογίας
Μαριάννα Καμπούρογλου

Η **Μαριάννα Καμπούρογλου** (**Μαριάννα Σωτηριανού - Γέροντα**) (1819 - 1890) ήταν Ελληνίδα λαογράφος.

## Βιογραφικά στοιχεία
Γεννήθηκε στην Αθήνα το 1819. Πατέρας της ήταν ο Άγγελος Γέροντας.

Σύζυγός της ήταν ο Γρηγόριος Καμπούρογλου και γιος της ο Δημήτριος Καμπούρογλου.

Η Μαριάννα Καμπούρογλου περιέσωσε την ιστορία από τους παλιούς καιρούς και διαφύλαξε παραδόσεις, οι οποίες δίχως αυτή θα είχαν χαθεί. Υπήρξε η ζωηρότερη αντιπρόσωπος της παλιάς αθηναϊκής ζωής και των οικογενειών. 

Έγραψε πολλές και αξιοσημείωτες μονογραφίες για την Αθήνα, και περί ιστορικών και τοπογραφικών ζητημάτων. Διακρίνονταν για την σπάνια περιγραφική χάρη του λόγου της. Ανάμεσα στις άλλες δραστηριότητές της συνεισέφερε στην ύλη του περιοδικού του γιού της ''Εβδομάς'', μαζί με επιτελείο γυναικών, ανάμεσα στις οποίες και η μελλοντική της νύφη Καλλιόπη Μαράτου. 

Απεβίωσε στην Αθήνα το 1890.

## Συγγράμματα
Δημοσίευσε πολλά εθνογραφικά άρθρα σε περιοδικά της εποχής, στον *Βύρωνα*, *Δελτίο της Εθνολογικής και Ιστορικής Εταιρείας της Ελλάδος*, στο περιοδικό ''Εβδομάς'' και αλλού. 

## Πηγές
* Μαριάννα Καμπούρογλου - βιογραφικά στοιχεία από το Ινστιτούτο Νεοελληνικών Ερευνών
* 

## Αναφορές


Κατηγορία:Έλληνες λαογράφοι
Ναυτικός Όμιλος Καλαμακίου

Ο **Ναυτικός Όμιλος Καλαμακίου** (ΝΟΚ) είναι αθλητικός σύλλογος με έδρα τον Άλιμο και ιδρύθηκε το 1947 με σκοπό την προώθηση του ναυταθλητισμού.

Διατηρεί τμήματα Ιστιοπλοΐας που ιδρύθηκε το 1991, υδατοσφαίρισης, καταδύσεων και κολύμβησης.

Το τμήμα Ιστιοπλοΐας ανοικτής θαλάσσης παρέχει και στους εκπαιδευόμενους του, πτυχία κυβερνήτη ιστιοφόρου σκάφους.

Το τμήμα Υδατοσφαίρισης τερμάτισε στην 3η θέση της Α2 Πόλο Ανδρών την περίοδο 2008-09 χωρίς να εξασφαλίσει το εισιτήριο για τα «μεγάλα σαλόνια» ενώ την επόμενη σεζόν κατέκτησε την 2η προνομιούχο θέση και αγωνίστηκε στην Α1 Πόλο Ανδρών για πρώτη φορά στην ιστορία του μετά την καθιέρωση της Α1 την περίοδο 1986–87.

Χρησιμοποιεί σαν έδρα το Δημοτικό Κολυμβητήριο Αλίμου

## Παρουσία στην Α' κατηγορία υδατοσφαίρισης

* 1972: 7η
* 1973: 6η
* 1974: 6η
* 1975: 6η
* 1976: 5η
* 1977: 8η (υποβιβασμός)
* 1979: 8η
* 1980: 9η (υποβιβασμός)
* 2011: 10η
* 2012: 11η
* 2015: 8η
* 2016: 10η
* 2017: 12η (υποβιβασμός)

## Παραπομπές




Κατηγορία:Αθλητικοί σύλλογοι Αττικής
Κατηγορία:Ιδρύσεις αθλητικών συλλόγων το 1947
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί ναυτικοί όμιλοι
Κατηγορία:Ελληνικοί σύλλογοι κατάδυσης
The Pacific

Το ***The Pacific*** είναι μια τηλεοπτική μίνι σειρά με θέμα τον Δεύτερο Παγκόσμιο Πόλεμο. Αποτελείται από δέκα μέρη. Παράχθηκε από τις εταιρείες HBO, Seven Network Australia, Playtone και DreamWorks. Έκανε πρεμιέρα στις ΗΠΑ στις 14 Μαρτίου 2010.

Το *The Pacific* είναι παρόμοιο με την μίνι σειρά του 2001 *[[Band of Brothers]]*. Επικεντρώνεται στις ενέργειες του Σώματος Πεζοναυτών των ΗΠΑ στο Θέατρο Επιχειρήσεων του Ειρηνικού στο πλαίσιο του ευρύτερου Πολέμου του Ειρηνικού. Λαμβάνοντας υπόψη ότι το *Band of Brothers* ακολούθησε έναν λόχο πεζικού του Στρατού στο Ευρωπαϊκό Θέατρο, το *The Pacific* ακολουθεί τρεις πεζοναύτες (Γιουτζίν Σλετζ, Ρόμπερτ Λέκι και Τζον Μπάσιλον) σε ξεχωριστές επιχειρήσεις μάχης.

Στο *The Pacific* επικεφαλής ήταν ο Μπρους ΜακΚένα (συνδιευθυντής παραγωγός), ένας από τους κύριους συγγραφείς του *Band of Brothers*. Ο Χιού Αμπρόουζ, ο γιος του συγγραφέα του *Band of Brothers* Στέφεν Αμπρόουζ, υπηρέτησε ως σύμβουλος του εγχειρήματος.

## Παραπομπές


Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του HBO
Επαρχία του Βαγιαδολίδ

Η **Επαρχία του Βαγιαδολίδ** () είναι επαρχία της κεντρικής/βορειοδυτικής Ισπανίας, στο κεντρικό τμήμα της αυτόνομης κοινότητας της Καστίλης και Λεόν. Συνορεύει με τις επαρχίες της Θαμόρα, της Λεόν, της Παλένθια, του Μπούργος, της Σεγόβια, της Άβιλα, και της Σαλαμάνκα.

Από τον επαρχιακό πληθυσμό των 720,157 (2005), σχεδόν τα δύο τρίτα ζουν στην πρωτεύουσα, το Βαγιαδολίδ, ο οποίο είναι επίσης πρωτεύουσα της αυτόνομης κοινότητας. Υπάρχουν 225 δήμοι στην επαρχία, από τους οποίους περισσ΄τεροι από το ένα τρίτο είναι χωριά με λιγότερους από 1000 κατοίκους.

Το Βαγιαδολίδ είναι το κύριο οικονομικό κέντρο της αυτόνομης κοινότητας της Καστίλης και Λεόν. 

## Παραπομπές


## Εξωτερικοί σύνδεσμοι
* 
*
Λατέρνα, φτώχεια και γαρύφαλλο

Το ***Λατέρνα, φτώχεια και γαρύφαλλο*** (εναλλακτικός τίτλος: ***Φούστα κλαρωτή***)  είναι ελληνική δραματική-κωμική ταινία του 1957, σε παραγωγή Φίνος Φιλμ και σενάριο και σκηνοθεσία Αλέκου Σακελλάριου. Πρόκειται για το πρώτο σίκουελ στον ελληνικό κινηματογράφο, που γυρίστηκε ως συνέχεια της επιτυχίας *[[Λατέρνα, φτώχεια και φιλότιμο]]* (1955).

## Πλοκή

Οι δύο λατερνατζήδες, ο Πετράκης (Μίμης Φωτόπουλος) και ο Παυλάρας (Βασίλης Αυλωνίτης), έχουν αποκτήσει ένα τεράστιο ποσό σε τάλιρα από την αμοιβή που τους έχει δώσει ο πατέρας της δεσποινίδος Καίτης (Τζένη Καρέζη), όταν την βρήκαν και την έφεραν και πάλι κοντά του. Όμως έχουν ξοδέψει όλο το ποσό της αμοιβής και η φτώχεια τούς δέρνει αλύπητα. Ο Παυλάρας αρρωσταίνει και ο Πετράκης αναγκάζεται να πουλήσει κρυφά την λατέρνα για να τον κάνει καλά. Συγχρόνως, προσπαθεί να βρει τη δεσποινίδα Καίτη για να τους βοηθήσει, αλλά εκείνη έχει πια χωρίσει και μετακομίσει. Όταν συνέρχεται ο Παυλάρας θυμώνει που πουλήθηκε η λατέρνα. Βρίσκουν τη δεσποινίδα Καίτη και τη βοηθούν να ξανασμίξει με τον άντρα της, που δεν ξέρει καν πως έχει παιδί μαζί της. Οι δύο φτωχοί φίλοι βοηθούν την Καίτη να ξαναφτιάξει τη ζωή της και να βρει την ευτυχία και εκείνη τους βοηθά στη ζωή τους.

## Διανομή ρόλων
* Μίμης Φωτόπουλος - Πετράκη 
* Βασίλης Αυλωνίτης - Παυλάρας
* Τζένη Καρέζη - Καίτη Λαμπράκη
* Αλέκος Αλεξανδράκης - Δημήτρης Λαμπράκης* 
* Χάρις Καμίλη - Λέλα
* [[Νίκος Φέρμας]] - Θόδωρος* 
* Περικλής Χριστοφορίδης - γιατρός
* Λαυρέντης Διανέλλος - Αριστείδης
* Δημήτρης Βουδούρης - βιολιτζής
* Γιώργος Γαβριηλίδης - Χαρίλαος
* Λάουρα - τσιγγάνα
* Μαίρη Λάφη - κοριτσάκι
* Τάκης Χριστοφορίδης - Βαγγέλης
* Αθηνόδωρος Προύσαλης - θαμώνας ταβέρνας
* Γιάννης Βογιατζής - γυναικολόγος
* Ζωή Φυτούση - καμαριέρα
* Νίκη Λινάρδου - τσιγγάνα

## Παραγωγή
Κάποιες εξωτερικές σκηνές της ταινίας είναι γυρισμένες στο Μικρολίμανο και στο Τζάνειο νοσοκομείο του Πειραιά. 
## Κυκλοφορία
Η ταινία κυκλοφόρησε για πρώτη φορά στις κινηματογραφικές αίθουσες την 1η Απριλίου 1957.  Κόβοντας 113.641 εισιτήρια, κατατάχθηκε στην 3η θέση ανάμεσα σε 30 ταινίες της ίδιας σεζόν.  Κυκλοφόρησε και με τη μορφή DVD στις 15 Μαρτίου 2006. 

## Παραπομπές


## Εξωτερικοί σύνδεσμοι
* 
* ''Λατέρνα, φτώχεια και γαρύφαλλο'' στην Ταινιοθήκη της Ελλάδος
* 

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1957
Κατηγορία:Ελληνόφωνες ταινίες
Κατηγορία:Ελληνικές δραματικές κωμικές ταινίες
Κατηγορία:Ελληνικές αισθηματικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ταινίες σίκουελ
Κατηγορία:Ελληνικές ασπρόμαυρες ταινίες
Νικόλαος Φανδρίδης

Ο **Νικόλαος Φανδρίδης** (1802 - 1889) ήταν Έλληνας αγωνιστής του 1821.
## Βιογραφικά στοιχεία
Γεννήθηκε στον Θέρισο το 1802 από οικογένεια προύχοντα. Έμαθε γράμματα και ήταν από τους λίγους μορφωμένους της εποχής του. Με την έναρξη της επανάστασης δημιούργησε μικρό σώμα με τους συμπατριώτες του και πολέμησε διαρκώς από το 1821 ως το 1829. Πήρε μέρος στις μάχες του Νταράτσου και αλλού. Πληγώθηκε και υπέφερε μέχρι τα γηρατειά. Μετά την επανάσταση κατέβηκε με την οικογένειά του στα Κύθηρα και στο Άργος. Η επιτροπή βαθμολόγησης των αγωνιστών τον κατέταξε με βαθμό ταγματάρχη της Φάλαγγας, αλλά αυτός δεν δέχτηκε την θέση αυτή. 

Τιμήθηκε για τις υπηρεσίες του με τον Σταυρό του Αγώνα, ύστερα με τον Αργυρό Σταυρό, και αργότερα, από τον Βασιλέα Γεώργιο με τον Χρυσό Σταυρό του Σωτήρος. 

Στο Άργος ίδρυσε σχολείο, στο οποίο μαθήτευσαν όλοι του Άργους και οι αξιωματικοί του ιππικού. 

Παντρεύτηκε την θυγατέρα του Συνταγματάρχη Β. Χάλη.

Απεβίωσε στα Χανιά στις 14 Νοεμβρίου 1889.
## Πηγές
* Νικόλαος Φανδρίδης - βιογραφικά στοιχεία από το Ινστιτούτο Νεοελληνικών Ερευνών]
* 

Κατηγορία:Αγωνιστές του 1821
Κατηγορία:Χρυσός Σταυρός του Τάγματος του Σωτήρος
Κωνσταντίνος Πάλλης (συνταγματάρχης)

Ο συνταγματάρχης **Κωνσταντίνος Πάλλης** (1810-1889) ήταν Έλληνας στρατιωτικός του 19ου αιώνα.
## Βιογραφικά στοιχεία
Γεννήθηκε στα Ιωάννινα το 1810. Η καταγωγή του ήταν από αρχαία και επίσημη οικογένεια με κλάδο στην Ιταλία. Σχολείο πήγε στην Κέρκυρα, όπου είχε καταφύγει η οικογένειά του για να αποφύγει τους διωγμούς του Αλή Πασά. Συνέχισε τα μαθήματα στην Ιταλία. 

Επέστρεψε στην απελευθερωμένη Ελλάδα και προσλήφθηκε στο ιδιαίτερο γραφείο του Καποδίστρια. Κατατάχτηκε στον λόχο των ακολούθων του Καποδίστρια με βαθμό λοχία και πήρε προαγωγή στον βαθμό του ανθυπολοχαγού. Υπηρέτησε υπό του Γάλλου στρατηγού Τρεζέλ. 

Την νύχτα της 3ης Σεπτεμβρίου ο Πάλλης ήταν αξιωματικός της φρουράς των ανακτόρων. Επί Όθωνα διετέλεσε ως διαγγελέας. Λόγω της αφοσίωσής του στον θρόνο εξορίστηκε μετά την έξωση του Όθωνα, επέστρεψε όμως αργότερα και συνέχισε την υπηρεσία του στις τάξεις του στρατού. 

Απεβίωσε στην Αθήνα στις 14 Νοεμβρίου 1889.

## Πηγές
* 

Κατηγορία:Έλληνες αξιωματικοί του πεζικού
Οικογένεια Δικαίου

Η **οικογένεια Δικαίου** (ή **Δικαίων**) είναι ιστορική οικογένεια της Πελοποννήσου.

## Ιστορία
Η γενεαλογία της οικογένειας των Δικαίων χάνεται στα βάθη του Βυζαντίου, όπου το «Δικαίος» απαντάται ως εκκλησιαστικό αξίωμα για τους τοποτηρητές - αναπληρωτές θρησκευτικού ή πολιτικού ηγέτη. Επίσης, «Δικαίος» ονομάζεται ο επί κεφαλής σκήτης στο Άγιο Όρος. Ως επώνυμο, γνωστό ήδη, από την Παλαιολόγεια εποχή. Η κοιτίδα της γενιάς των Δικαίων φαίνεται να ήταν η Έφεσος της Μικράς Ασίας. Από εκεί μετοίκισαν στην Κωνσταντινούπολη και ύστερα στην Πελοπόννησο κατά τον 16ο αιώνα. Έπειτα, διασκορπίστηκαν επιστρέφοντας στην Κωνσταντινούπολη, στην Αθήνα, (όπου έκτισαν ναό στην Πλάκα, τον «Σωτήρα του Δικαίου» - παραχωρήθηκε αργότερα ως παρεκκλήσι στη Ρωσική πρεσβεία, δυστυχώς ο ναός αυτός, δεν σώζεται σήμερα αλλά πληροφορούμαστε από την Ιερά Αρχιεπισκοπή Αθηνών, την ακριβή του θέση, η οποία βρισκόταν: στη νότια γωνία των οδών Ήβης και Αποστόλη) και στην Ιταλία. Το 17ο αιώνα, οι Δικαίοι επιστρέφουν στην Πελοπόννησο και ένας κλάδος τους στην Πολιανή Μεσσηνίας λαμβάνει αργότερα το παρώνυμο: Φλεσσαίοι αβέβαιης ετυμολογίας και αναγωγής.

Οι Δικαίοι, εδραίωσαν την φήμη τους εξαιτίας της γενναιότητας τους, του έντονου θρησκευτικού τους αισθήματος και του φιλελεύθερου χαρακτήρα τους. Διατηρούσαν την τοπαρχία Λεονταρίου και Καρύταινας επί έναν αιώνα. Το αξίωμα του έπαρχου ιεραρχικά βρισκόταν ακριβώς κάτω από εκείνο του Πασά. Η ανατροφή των μελών της οικογένειας ήταν στρατιωτική και έτσι γρήγορα διακρίθηκαν κατά την διάρκεια της Ελληνικής Επανάστασης του 1821. Επίσης, πολλά μέλη των Δικαίων συνδέθηκαν εξ αγχιστείας με τις μεγάλες τότε οικογένειες των Νοταράδων, των Ανδρονικαίων, των Κολοκοτρωναίων, των Αναγνωσταρέων και των Μαυρομιχαλαίων.
 
## Γενεαλογικό δέντρο
Μέλη της οικογένειας Δικαίου ήταν:
* Ο Παναγιώτης Δικαίος
: Ο Νικήτας Δικαίος, (; - 1832) αγωνιστής του 1821, γιος του προηγουμένου
:: Ο Νικόλαος Δικαίος, (1822 - 1889) βουλευτής, γιος του προηγουμένου.
* Δημήτριος Δικαίος 
:: Γρηγόριος Δικαίος (Παπαφλέσσας) 1788-1825, γιος του Δημητρίου Δικαίου 
*:Ο Χριστόδουλος Δικαίος, προεστός, αγωνιστής του 1821.

## Παραπομπές


## Πηγές
* 

*
Νικόλαος Δικαίος

Ο **Νικόλαος Δικαίος** (; , 1822 - Αθήνα, 25 Ιανουαρίου 1889) ήταν Έλληνας πολιτικός του 19ου αιώνα.
## Βιογραφικά στοιχεία
Γεννήθηκε στις 13 Αυγούστου 1822. Η καταγωγή του ήταν από δύο μεγάλες οικογένειες της Πελοποννήσου. Πατέρας του ήταν ο υποστράτηγος Νικήτας Δικαίος. Μητέρα του ήταν η Ελένη, θυγατέρα του Θεόδωρου Κολοκοτρώνη. 

Σε ηλικία δέκα χρονών έμεινε ορφανός από πατέρα και μητέρα και ήρθε το 1832 στην Αθήνα και έμεινε στον παππού του, Θεόδωρο Κολοκοτρώνη. Πήγε στο σχολείο και μορφώθηκε με αρίστη επίδοση. Υπηρέτησε για δύο χρόνια στο Συμβούλιο της Επικρατείας και κατατάχτηκε στο στρατό το 1842, όπου υπηρέτησε για πέντε χρόνια. Αποχώρησε με τον βαθμό του επίτιμου ανθυπασπιστή και έγινε δημόσιος υπάλληλος στο Υπουργείο Δικαιοσύνης, και αργότερα στο Υπουργείο των Οικονομικών.

Το 1860 εκλέχτηκε βουλευτής Μεγαλουπόλεως. Στην Βουλή τάχτηκε υπέρ της έξωσης του Όθωνα, και πήρε ενεργό μέρος πολεμώντας υπό τις διαταγές του Γενναίου Κολοκοτρώνη. Το 1862 διορίστηκε γενικός πρόξενος στο Βουκουρέστι, αργότερα νομάρχης Ευβοίας, Ζακύνθου και Αιτωλοακαρνανίας. Απεβίωσε στην Αθήνα στις 25 Ιανουαρίου 1889.
## Πηγές
* 

Κατηγορία:Έλληνες μέλη του Συμβουλίου της Επικρατείας
Κατηγορία:Έλληνες διπλωμάτες
Νικολαος
Κατηγορία:Βουλευτές Μεγαλουπόλεως
Κατηγορία:Νομάρχες Ευβοίας
Κατηγορία:Νομάρχες Ζακύνθου
Κατηγορία:Νομάρχες Αιτωλοακαρνανίας
Κατηγορία:Οικογένεια Κολοκοτρώνη
Πολεμική Πινακοθήκη της Αγίας Πετρούπολης

thumb|225px|right|Η Πολεμική Πινακοθήκη το 1862
Η **Πολεμική Πινακοθήκη της Αγίας Πετρούπολης** (ρωσ. Военная галерея) βρίσκεται στα Χειμερινά ανάκτορα στην Αγία Πετρούπολη, Ρωσία. Διαθέτει 322 πορτραίτα στρατηγών, οι οποία συμμετείχαν στον Πατριωτικό Πόλεμο του 1812. Τα πορτραίτα ζωγράφισε ο Τζορτζ Ντόου (*George Dawe*), μαζί με τους βοηθούς του, Αλεξάντερ Πολιάκοφ και Βίλχελμ Γκόλικε (*Wilhelm August Golike*)

Ο χώρος όπου βρίσκεται η Πολεμική Πινακοθήκη της Αγίας Πετρούπολης δημιουργήθηκε χάρη στο αρχιτέκτονα Κάρλο Ρόσι. Η Πολεμική Πινακοθήκη άνοιξε στις 25 Δεκεμβρίου 1826.

Εκτός από τα πορτραίτα, το οποία σχεδίασαν ο Ντόου και οι βοηθοί του, υπήρχαν και πορτραίτα του Αλέξανδρου Α΄ και των συμμάχων του - τον Πρώσο βασιλιά Φρίντριχ Βίλχελμ Γ΄ και τον αυτοκράτορα της Αυστρίας Φραγκίσκο Β΄. Τα πορτραίτα του Αλέξανδρου και του Βίλχελμ σχεδιάστηκαν από τον Βερολινέζο Φραντς Κρούγκερ ενώ αυτό του Φραγκίσκου Β΄ από τον Ούγγρο καλλιτέχνη Πέτερ Κράφτομ.

Στην σοβιετική εποχή, στην πινακοθήκη προστέθηκαν άλλα τέσσερα πορτραίτα γρεναδιέρων, οι οποίοι δημιουργήθηκαν το 1827, για την προστασία των σπιτιών των βετεράνων του Πατριωτικού Πολέμου του 1812. Αργότερα, προστέθηκαν δύο σχέδια του Πέτερ φον Χες (*Peter von Hess*):



Αρχείο:Peter von Hess 002.jpg|Μάχη του Μποροντινό
Αρχείο:Hess Berezina.jpg|Η υποχώρηση των Γάλλων από το Μπερεζίνα



## Πορτραίτα

### Πορτραίτα1

[thumb|200px|center|[Αλέξανδρος Α' της Ρωσίας]]

### Πορτραίτα2

## Πηγές
* Η Πολεμική Πινακοθήκη (Ρωσικά)
* Η Πολεμική Πινακοθήκη, έργο "1812" (Ρωσικά)

## Εξωτερικοί σύνδεσμοι
* 

Πολεμική Πινακοθήκη της Αγίας Πετρούπολης
Κατηγορία:Ναπολεόντειοι Πόλεμοι
Εγγλεζονήσι Ευβοίας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.503181,
          38.491564
        ]
      }
    }
  ]
}

Το **Κτυπονήσι** ή **Χτυπονήσι** ή **Εγγλεζονήσι**  ή **Γάιδαρος** είναι μια μεγάλη και ακατοίκητη νησίδα, απέναντι από την παραλία Παναγίτσας-Δροσιάς της Χαλκίδας στους πρόποδες του βουνού Κτυπάς από το οποίο πήρε και το αρχικό όνομά της. Είναι δεντρόφυτη, κυρίως από πεύκα. Στην κορυφή του ενός εκ των δύο λόφων της νησίδας, υπάρχει ο ναός του Αγίου Νικολάου του Νέου. 

Η νησίδα είναι κατάλληλη για ψάρεμα, έχει τρεις αμμώδεις παραλίες (δύο στο ανατολικό μέρος και μία μεγάλη που εκτείνεται από το ανατολικό έως το δυτικό μέρος της νησίδας). Είναι δημοφιλής τόπος για καταδύσεις. Σε μικρή απόσταση από τη νησίδα βρίσκεται η παραλία των Αλυκών. 

Διοικητικά άνηκε στην κοινότητα Δροσιάς, ενώ αργότερα ενσωματώθηκε στον ενοποιημένο Δήμο Ανθηδόνος που υπάγεται πλέον στον Δήμο Χαλκιδέων.

## Ιστορία
Η νησίδα ενοικιάστηκε το 1930 στον Άγγλο αρχαιολόγο Φράνσις Τέρβιλ Πετρ, εξ ου και η δεύτερη ονομασία του, ο οποίος έκτισε εκεί τη βίλα του φεύγοντας από το Βερολίνο το 1931. Η βίλα βομβαρδίστηκε κατά τη διάρκεια του Β΄ Παγκοσμίου πολέμου, καταστρέφοντας μαζί και την βλάστηση της νησίδας. Ερείπια του σπιτιού σώζονται μέχρι σήμερα. 

Μέχρι τη δεκαετία του '80 στο νησί υπήρχε μικρός αριθμός από αγριοκούνελα.

## Αρχαιολογικοί χώροι
Στη μέση της νησίδας υπάρχουν λείψανα κατοίκησης του 6ου με 7ου αιώνα καθώς και δεξαμενές νερού.

## Εορτασμός
Η νησίδα γιορτάζει στις 9 Μαΐου, ημέρα εορτασμού του Ιερού Ναού.

## Λογοτεχνία
Τον αρχαιολόγο Φράνσις Τέρβιλ Πετρ τον επισκέφθηκε ο Αγγλο-Αμερικανός συγγραφέας Κρίστοφερ Ίσεργουντ, ο οποίος έγραψε το μυθιστόρημα Down There on a Visit, του οποίου ο κεντρικός χαρακτήρας, ο Αμβρόσιος, ο "τρελός Βασιλιάς ενός μικρού ελληνικού νησιού", ήταν εμπνευσμένος από τον αρχαιολόγο.

## Φωτογραφίες

Egglezonisi Euboea.jpg
Το Εγγλεζονήσι Ευβοίας2.JPG
Δεξιά το Εγγλεζονήσι Ευβοίας.JPG
Το Εγγλεζονήσι Ευβοίας.JPG


## Παραπομπές

*

Κατηγορία:Βραχονησίδες Εύβοιας
Κατηγορία:Δήμος Χαλκιδέων
Κατηγορία:Ελληνικές βραχονησίδες
Μεσιέ 5

Το **Μεσιέ 5** (γνωστό και ως **M5** και **NGC 5904**) είναι σφαιρωτό σμήνος σε απόσταση περίπου 24.500 ετών φωτός στον αστερισμό Όφι. Δεν πρέπει συγχέεται με το πολύ αμυδρότερο και μακρινότερο σφαιρωτό σμήνος Πάλομαρ 5, το οποίο βρίσκεται σε αυτή την περιοχή του ουρανού.

Το Μεσιέ 5 είναι ορατό με γυμνό μάτι σε εξαιρετικές συνθήκες κοντά στον αστέρα 5 Όφεως σαν αχνό άστρο. Με κιάλια ή με μικρό τηλεσκόπιο αναγνωρίζεται ως μη αστρικό αντικείμενο.

## Ιστορικό
Το Μεσιέ 5 ανακαλύφθηκε από τον Γκότφρηντ Κιρχ το 1702, καθώς παρατηρούσε έναν κομήτη. Ο Σαρλ Μεσιέ το ανεκάλυψε ανεξάρτητα τον Μάιο του 1764. Ο Ουίλιαμ Χέρσελ ήταν ο πρώτος που μπόρεσε να το αναλύσει σε αστέρες το 1791. Ανέφερε ότι ο πυρήνας είναι πολύ πυκνός και δεν μπορούσε να τον αναλύσει.

## Χαρακτηριστικά
thumb|left|250px|Το Μεσιέ 5 από τον Robert J. Vanderbei

Το Μεσιέ 5 έχει διάμετρο περίπου 165 έτη φωτός, δηλαδή είναι ένα από τα μεγαλύτερα σφαιρωτά σμήνη, και αποτελείται από εκατό ως πεντακόσιες χιλιάδες αστέρες. Η βαρυτική σφαίρα επιρροής του πέρα από την οποία τα άστρα απομακρύνονται από το σμήνος έχει διάμετρο περίπου 400 έτη φωτός. Έχει ηλικία περίπου 13 δισεκατομμύρια έτη, άρα είναι ένα από τα αρχαιότερα σμήνη στο Γαλαξία. Έχει ένα χαρακτηριστικό επιμηκυμένο σχήμα. Κάποιοι παρατηρητές λένε ότι μοιάζει με αράχνη. Έχει ένα συμπιεσμένο πυρήνα με διάμετρο περίπου 6 έτη φωτός και η μισή μάζα του είναι συγκεντρωμένη σε μία σφαίρα με διάμετρο περίπου 15 έτη φωτός.

### Αξιοπρόσεκτα μέλη
Στο Μεσιέ 5 έχουν εντοπιστεί τουλάχιστον 105 μεταβλητοί αστέρες, εκ’ των οποίων 97 είναι παλλόμενοι μεταβλητοί τύπου RR Lyrae. Ο λαμπρότερος και ευκολότερος να παρατηρηθεί μεταβλητός έχει φαινόμενο μέγεθος που διαφέρει μεταξύ 10,6 και 12,1 και περίοδο 26,5 μέρες.

Επιπλέον, ένας νάνος καινοφανής αστέρας (νόβα) έχει παρατηρηθεί στο Μ5. Δύο ακόμη νόβα έχουν παρατηρηθεί στο Μεσιέ 30 και NGC 6712.

## Δείτε επίσης
NGC 5806, NGC 5811, NGC 5813, NGC 5814, NGC 5831, NGC 5838, NGC 5839,  NGC 5845, NGC 5846, NGC 5846A, NGC 5848, NGC 5850, NGC 5854, NGC 5864, NGC 5865, NGC 5869 και NGC 5887, γαλαξίες κοντά στο Μ5, αρκετοί εκ’ των οποίων ανήκουν στην ομάδα NGC 5846

## Παραπομπές


## Αναφορές

## Εξωτερικοί σύνδεσμοι

* SIMBAD: M5
* M5,SEDS Messier pages
* M5, Galactic Globular Clusters Database page
* Historic observations of M5 
* Messier 5 and its Variables
* Image of M5 by Waid Observatory

Κατηγορία:Σφαιρωτά σμήνη
05
5904
Κατηγορία:Όφις (αστερισμός)
Σμήνος Πεταλούδα

Το **Σμήνος Πεταλούδα**, γνωστό και ως **Μεσιέ 6** (M6) και **NGC 6405**, είναι ανοικτό σμήνος αστέρων σε απόσταση περίπου 1.600 ετών φωτός στον αστερισμό Σκορπιό.

## Ιστορικό
Το Μεσιέ 6 ανακαλύφθηκε από τον Τζοβάνι Μπατίστα Οντιέρνα πριν το 1654, αλλά η ανακάλυψή του έμεινε άγνωστη. Ο Φιλίπ Λοΐς ντε Σεζώ το ανακάλυψε ανεξάρτητα το 1745 ή το 1746. Όμως, ο *Robert Burnham Jr* έχει προτείνει ότι ο πρώτος που το παρατήρησε ήταν ο Πτολεμαίος, ενώ κοιτούσε το γειτονικό Μεσιέ 7, πράγμα αμφίβολο, καθώς δεν αναφέρει το Μεσιέ 6. Ο Σαρλ Μεσιέ το προσέθεσε στον κατάλογό του το 1764.

## Χαρακτηριστικά
Το Μεσιέ 6 αποτελείται από 80 μέλη και έχει διάμετρο περίπου 12 έτη φωτός. Η ηλικία του σμήνους είναι περίπου 100 εκατομμύρια έτη. Τα περισσότερα μέλη του σμήνους είναι νεαροί γαλάζιοι αστέρες φασματικού τύπου Β, όμως το λαμπρότερο μέλος είναι ένας πορτοκαλί γίγαντας με φασματικό τύπο Κ, ο BM Σκορπιού, ο οποίος δημιουργεί μία έντονη αντίθεση με τους μπλε γείτονές του στις έγχρωμες φωτογραφίες. Ο BM Scorpii είναι ένας ημιπεριοδικός μεταβλητός αστέρας, του οποίου το φαινόμενο μέγεθος ποικίλλει μεταξύ +5,5 και +7,0. Αυτό έχει ως αποτέλεσμα και η συνολική λαμπρότητα του σμήνους να μεταβάλλεται. Οι υπόλοιποι φωτεινοί αστέρες έχουν φασματικό τύπο Β4 με Β8.

## Αναφορές

## Εξωτερικοί σύνδεσμοι

* Messier 6, SEDS Messier pages

Κατηγορία:Ανοικτά σμήνη
06
6405
Κατηγορία:Σκορπιός (αστερισμός)
Σμήνος του Πτολεμαίου

Το **Μεσιέ 7**, γνωστό και ως **NGC 6475** και κάποιες φορές ως **«Σμήνος του Πτολεμαίου»**, είναι ανοικτό σμήνος αστέρων σε απόσταση περίπου 800 ετών φωτός στον αστερισμό Σκορπιό. Είναι εύκολα ορατό με γυμνό μάτι κοντά στο «κεντρί» του σκορπιού.

## Ιστορικό
Εξαιτίας του γεγονότος ότι είναι εύκολα ορατό με γυμνό μάτι, είναι γνωστό από την αρχαιότητα. Ο πρώτος που το αναφέρει είναι ο Πτολεμαίος το 130 π.Χ.. Ο Τζοβάνι Μπατίστα Οντιέρνα το παρατήρησε πριν το 1654 και μέτρησε σε αυτό 30 αστέρες. Ο Σαρλ Μεσιέ το προσέθεσε στον κατάλογό του το 1764. Πριν τον Σαρλ Μεσιέ, ο Έντμουντ Χάλλεϋ το προσέθεσε στον κατάλογό του των Νοτίων Αστέρων ως Νο.29 το 1678 και o Νικολά Λουί ντε Λακάιγ το πρόσθεσε στον δικό του κατάλογο ως Lac II.14.

## Χαρακτηριστικά
Το Μεσιέ 7 αποτελείται από 80 άστρα και έχει διάμετρο μεταξύ 18 και 25 έτη φωτός. Έχει ηλικία περίπου 220 εκατομμύρια έτη. Έχει παρατηρηθεί ότι έχει ένα από τους μεγαλύτερους βαθμούς συγκέντρωσης από τα ανοικτά σμήνη προς το κέντρο. Το λαμπρότερο μέλος του Μ7 είναι ένας κίτρινος γίγαντας με φαινόμενο μέγεθος +5,6 και το λαμπρότερο μέλος του σμήνους στην Κύρια Ακολουθία είναι ένας αστέρας τύπου Β6 με φαινόμενο μέγεθος +5,9.

## Δείτε επίσης
* Μεσιέ 6, ένα άλλο φωτεινό σμήνος κοντά στο Μ7

## Αναφορές

## Εξωτερικοί σύνδεσμοι

* Messier 7, SEDS Messier pages

Κατηγορία:Ανοικτά σμήνη
07
6475
Κατηγορία:Σκορπιός (αστερισμός)
Μεσιέ 9

Το **Μεσιέ 9** (γνωστό και ως *M9* και *NGC 6333*) είναι σφαιρωτό σμήνος σε απόσταση περίπου 26.000 ετών φωτός στον αστερισμό Οφιούχο. Είναι ένα από τα εγγύτερα στον γαλαξιακό πυρήνα σφαιρωτά σμήνη. Απέχει από αυτόν μόνο 5.500 έτη φωτός.

Σε καλές συνθήκες, το Μεσιέ 9 είναι μόλις ορατό με κιάλια 10x50. Βρίσκεται περίπου 3 μοίρες νοτιοανατολικά του Σαντίκ (η Οφιούχου) που έχει φαινόμενο μέγεθος +2,43.

## Ιστορικό
Το Μεσιέ 9 ανακαλύφθηκε από το Σαρλ Μεσιέ στις 28 Μαΐου 1764. Ο πρώτος που το ανέλυσε ήταν ο Ουίλιαμ Χέρσελ 20 χρόνια μετά.

## Χαρακτηριστικά
Το Μεσιέ 9 έχει διάμετρο περίπου 90 έτη φωτός. Στη βόρεια και δυτική άκρη του το φως του σμήνους εμποδίζεται από τη διαστρική ύλη του σκοτεινού νεφελώματος Barnard 64. Το απόλυτο μέγεθος του σμήνους είναι –8,04. Τα λαμπρότερα μέλη του Μ9 έχουν φαινόμενο μέγεθος +13,5 ενώ ανάμεσα στα μέλη του σμήνους είναι 13 μεταβλητοί αστέρες. Μοιάζει να έχει οβάλ σχήμα.

## Δείτε επίσης
* NGC 6356, NGC 6342, δύο αχνότερα σφαιρωτά σμήνη σε απόσταση 80’ από το Μ9

## Παραπομπές


## Αναφορές

## Εξωτερικοί σύνδεσμοι

* Messier 9, SEDS Messier pages
* M9, Galactic Globular Clusters Database page

Κατηγορία:Σφαιρωτά σμήνη
09
6333
Κατηγορία:Οφιούχος (αστερισμός)
Νικόλαος Μυκώνιος

Ο **Νικόλαος Μυκώνιος** (6 Νοεμβρίου 1803 - 21 Μαρτίου 1890) ήταν Έλληνας στρατιωτικός την περίοδο της Επανάστασης του 1821 και μετέπειτα ανώτερος αξιωματικός του ελληνικού στρατού.

## Βιογραφικά στοιχεία
Ο Μυκώνιος γεννήθηκε στην Κορωνίδα της Νάξου στις 6 Νοεμβρίου του 1803. 
Πήρε μέρος στην επανάσταση του 1821 από το ξεκίνημά της, υπηρετώντας πρώτα στο ναυτικό και από το 1825 ως υπαξιωματικός στον 4ο λόχο του Α΄ τάγματος του τακτικού ελληνικού στρατού. 
Υπό τις διαταγές του Καρόλου Φαβιέρου, πολέμησε στη Μάχη των Μύλων με το βαθμό του επιλοχία, στη μάχη του Χαϊδαρίου όπου τραυματίστηκε με αποτέλεσμα να προαχθεί σε λοχία, στην πολιορκία της Ακροπόλεως όπου επίσης τραυματίστηκε, στην πολιορκία της Καρύστου και στην εκστρατεία της Χίου . Κατά τη διάρκεια των πολεμικών επιχειρήσεων στη Χίο, τον Μάρτιο του 1828, εκπλήρωσε διαταγή του Φαβιέρου πέφτοντας στη θάλασσα και κολύμπησε στην απέναντι όχθη ειδοποιώντας τα εκεί πλοιάρια, τα οποία ήρθαν προς ενίσχυση και έσωσαν όλο τον τακτικό στρατό της Χίου από ενδεχόμενη καταστροφή.

Μετά τη δημιουργία του ελληνικού κράτους σταδιοδρόμησε επί σειρά ετών στις ένοπλες δυνάμεις φτάνοντας μέχρι το βαθμό του ταγματάρχη πεζικού. Αποστρατεύτηκε στις 4 Δεκεμβρίου του 1861. Απεβίωσε πλήρης ημερών στην Αθήνα στις 21 Μαρτίου του 1890.

## Παραπομπές


## Πηγές
* Νικόλαος Μυκώνιος - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Αγωνιστές του 1821
Κατηγορία:Έλληνες αξιωματικοί του πεζικού
Μεσιέ 10

Το **Μεσιέ 10** (γνωστό και ως *M10* και *NGC 6254*) είναι σφαιρωτό σμήνος σε απόσταση περίπου 14.000 ετών φωτός στον αστερισμό Οφιούχος. Είναι ένα από τα λαμπρότερα σφαιρωτά σμήνη στον πλούσιο αστερισμό του Οφιούχου. Έχει διάμετρο περίπου 83 έτη φωτός. Σε αυτό έχουν εντοπιστεί μόνο 3 με 4 μεταβλητοί αστέρες.

Αυτό το σμήνος ολοκληρώνει μία περιστροφή γύρω από το Γαλαξία κάθε 140 εκατομμύρια χρόνια και περνάει το επίπεδο του γαλαξιακού δίσκου κάθε 53 εκατομμύρια χρόνια. Η τροχιά του έχει εκκεντρότητα 0,21. 

Το Μεσιέ 10 ανακαλύφθηκε από το Σαρλ Μεσιέ στις 29 Μαΐου 1764. Ο πρώτος που το ανέλυσε ήταν ο Ουίλιαμ Χέρσελ.

## Δείτε επίσης
* Μεσιέ 12, ένα ίδιο φαινομενικά κοντινό στο Μ10 σφαιρωτό σμήνος

## Παραπομπές


## Αναφορές

## Εξωτερικοί σύνδεσμοι

* Messier 10, SEDS Messier pages
* Messier 10, Galactic Globular Clusters Database page

Κατηγορία:Σφαιρωτά σμήνη
10
6254
Κατηγορία:Οφιούχος (αστερισμός)
Μεσιέ 12

Το **Μεσιέ 12** (γνωστό και ως *M12* και *NGC 6218*) είναι σφαιρωτό σμήνος σε απόσταση περίπου 16.000 ετών φωτός στον αστερισμό Οφιούχο. Το Μεσιέ 12 βρίσκεται περίπου 3 μοίρες μακρυά από το Μ10 στον ουρανό, με το οποίο και μοιάζει πολύ.

## Ιστορικό
Το Μεσιέ 12 ανακαλύφθηκε από το Σαρλ Μεσιέ στις 30 Μαΐου 1764. Ο πρώτος που το ανέλυσε ήταν ο Ουίλιαμ Χέρσελ το 1783.

## Χαρακτηριστικά
Το Μεσιέ 12 έχει διάμετρο περίπου 75 έτη φωτός. Τα λαμπρότερα μέλη του σμήνους έχουν φαινόμενο μέγεθος +12. Το Μεσιέ 12 είναι αρκετά χαλαρό σμήνος και κάποτε θεωρούταν ότι ήταν ένα σφιχτά συγκεντρωμένο ανοικτό σμήνος, όπως είναι το σμήνος της Αγριόπαπιας (Μ11). Έχουν εντοπιστεί σε αυτό το σμήνος 13 μεταβλητοί αστέρες.

Μία μελέτη που δημοσιεύτηκε το 2006 κατέληγε ότι αυτό το σμήνος διαθέτει ένα ασυνήθιστα χαμηλό αριθμό άστρων χαμηλής μάζας. Οι συγγραφείς υπέθεσαν ότι τα άστρα αυτού του τύπου απομακρύνθηκαν από το σμήνος εξαιτίας της βαρυτικής επιρροής του Γαλαξία. 


Image:M12 Hubble.jpg|Ο πυρήνας του Μ12 από το ΔΤΧ
Image:M12HunterWilson.jpg|το Μ12 από ερασιτεχνικό τηλεσκόπιο
Image:ESO-Messier 12-Phot-04a-06.jpg|Η κεντρική περιοχή του Μ12 από το ESO


## Παραπομπές


## Αναφορές

## Εξωτερικοί σύνδεσμοι

* Messier 12, SEDS Messier pages
* Messier 12, Galactic Globular Clusters Database page 
* 'Stolen' stars article at ''Universe Today''

Κατηγορία:Σφαιρωτά σμήνη
12
6218
Κατηγορία:Οφιούχος (αστερισμός)
Μεσιέ 14

Το **Μεσιέ 14** (γνωστό και ως *M14* και *NGC 6402*) είναι σφαιρωτό σμήνος σε απόσταση περίπου 30.000 ετών φωτός στον αστερισμό Οφιούχο.

## Ιστορικό
Το Μεσιέ 14 ανακαλύφθηκε από το Σαρλ Μεσιέ στις 1 Ιουνίου 1764. Ο πρώτος που το ανέλυσε ήταν ο Ουίλιαμ Χέρσελ το 1783. Σύμφωνα με το TheSky το Μεσιέ 14 ήταν η φωτογραφία CCD που πάρθηκε.

### Καινοφανής αστέρας
Το 1938 έλαβε μέρος ένας καινοφανής αστέρας (νόβα) στο Μεσιέ 14, ο οποίος όμως εντοπίστηκε το 1964, όταν η Amelia Wehlau από το πανεπιστήμιο του Δυτικού Οντάριο ερευνούσε κάποιες φωτογραφίες που είχε τραβήξει η Helen Sawyer Hogg μεταξύ του 1932 και του 1963. Αυτός ο καινοφανής ήταν ορατός σε οκτώ φωτογραφικές πλάκες της περιόδου 21 με 28 Ιουνίου 1938 ως άστρο μεγέθους +16 (απόλυτο μέγεθος -0,7) γεγονός που εξηγεί γιατί δεν είχε εντοπιστεί νωρίτερα. Θεωρείται ότι έφτασε σε μέγεθος +9,2 (απόλυτο μέγεθος -7,5), πέντε μεγέθη μεγαλύτερο από τα λαμπρότερα άστρα του σμήνους. Πρόκειται για το δεύτερο καινοφανή αστέρα που εντοπίζεται (ο πρώτος ήταν ο T Scorpii στο Μεσιέ 80 το 1860) και το πρώτο που φωτογραφίζεται.

Το 1983 χρησιμοποιήθηκαν το αγγλοαυστραλιανό τηλεσκόπιο και το τηλεσκόπιο CTIO για να εντοπιστεί το υπόλειμμα του καινοφανή αλλά δεν το κατάφεραν. Το 1991 το Διαστημικό Τηλεσκόπιο Χαμπλ παρατήρησε το πεδίο γύρω από το καινοφανή αλλά δεν εντόπισε ούτε άστρο ούτε νεφελώδες κατάλοιπο.

## Χαρακτηριστικά
thumb|left|250px|Το Μεσιέ 14 από ερασιτεχνικό τηλεσκόπιο
Το Μεσιέ 14 έχει διάμετρο περίπου 100 έτη φωτός. Τα λαμπρότερα μέλη του σμήνους έχουν φαινόμενο μέγεθος +14. Το σμήνος έχει απόλυτο μέγεθος -9,2, δηλαδή είναι ένα από τα λαμπρά σφαιρωτά σμήνη στον Γαλαξία. Έχει σχετικά χαλαρό πυρήνα. Είναι ελλειπτικό. Ανάμεσα στα μέλη του Μ14 υπάρχουν 70 μεταβλητοί αστέρες, οι περισσότεροι από αυτούς παλλόμενοι μεταβλητοί αστέρες τύπο W Virginis.

Το 1997 ανακαλύφθηκε στο Μεσιέ 14 ένας αστέρας άνθρακα. Πιθανότατα αυτό το άστρο έχασε τα εξωτερικά στρώματά σε κάποια στενή επαφή με άλλα μέλη του σμήνους του αποκαλύπτοντας τον πλούσιο σε άνθρακα πυρήνα του.

## Δείτε επίσης
* NGC 6366, ένα αχνό σφαιρωτό σμήνος σε απόσταση 3 μοιρών από το Μ14

## Παραπομπές


## Αναφορές

## Εξωτερικοί σύνδεσμοι

* SEDS Messier pages on M14
* M14, Galactic Globular Clusters Database page

Κατηγορία:Σφαιρωτά σμήνη
14
6402
Κατηγορία:Οφιούχος (αστερισμός)
Μεσιέ 18

Το **Μεσιέ 18** (γνωστό και ως *M18* και *NGC 6613*) είναι ανοικτό σμήνος σε απόσταση περίπου 5.000 ετών φωτός στον αστερισμό Τοξότη. Από τη μεριά της Γης το Μ18 βρίσκεται μεταξύ του νεφελώματος Ωμέγα και του Μεσιέ 24, γνωστού και ως νέφος του Τοξότη.

Το Μεσιέ 18 ανακαλύφθηκε από το Σαρλ Μεσιέ το 1764 και το πρόσθεσε στον κατάλογό του. 

## Χαρακτηριστικά
Το Μεσιέ 18 αποτελείται από 20 άστρα και έχει διάμετρο περίπου 18 έτη φωτός. Τα λαμπρότερα μέλη του έχουν φασματικό τύπο Β3, γεγονός που σημαίνει ότι είναι νεαρό σμήνος. Η ηλικία του είναι περίπου 32 εκατομμύρια έτη.

## Εξωτερικοί σύνδεσμοι
* 
* Messier 18, SEDS Messier pages

Κατηγορία:Ανοικτά σμήνη
18
6613
Κατηγορία:Τοξότης (αστερισμός)
Μεσιέ 19

Το **Μεσιέ 19** (γνωστό και ως *M19* και *NGC 6273*) είναι σφαιρωτό σμήνος σε απόσταση περίπου 28.000 ετών φωτός στον αστερισμό Οφιούχο. Είναι ένα από τα εγγύτερα στο γαλαξιακό πυρήνα σφαιρωτά σμήνη. Απέχει από αυτόν μόνο 5.200 έτη φωτός, γεγονός που ίσως εξηγεί τη μεγάλη ελλειπτικότητά του.

Μπορεί να εντοπιστεί εύκολα 8 μοίρες βόρεια του Αντάρη.

## Ιστορικό
Το Μεσιέ 19 ανακαλύφθηκε από το Σαρλ Μεσιέ τις 5 Ιουνίου 1764. Ο πρώτος που το ανέλυσε ήταν ο Ουίλιαμ Χέρσελ το 1784.

## Χαρακτηριστικά
Το Μεσιέ 19 έχει διάμετρο περίπου 140  έτη φωτός. Είναι αρκετά λαμπρό με απόλυτο μέγεθος -9. Τα λαμπρότερα μέλη του σμήνους έχουν φαινόμενο μέγεθος +14. Έχουν εντοπιστεί σε αυτό το σμήνος μόνο 4 παλλόμενοι μεταβλητοί αστέρες τύπου RR Lyrae. Είναι το πιο ελλειπτικό γνωστό σφαιρικό σμήνος.


Image:M19HunterWilson.jpg|το Μ19 από ερασιτεχνικό τηλεσκόπιο
Image:Messier_object_019.jpg|Ευρεία άποψη του Μ19 από το 2MASS
Αρχείο: |Χάρτης με τη θέση του Μ19


## Δείτε επίσης
* NGC 6293, NGC 6284, δύο σφαιρωτά σμήνη σε απόσταση 1,5 μοιρών από το Μ19

## Παραπομπές


## Αναφορές

## Εξωτερικοί σύνδεσμοι

* Messier 19, SEDS Messier pages 
* Messier 19, Galactic Globular Clusters Database page

Κατηγορία:Σφαιρωτά σμήνη
19
6273
Κατηγορία:Οφιούχος (αστερισμός)
Μεσιέ 23

Το **Μεσιέ 23** (γνωστό και ως *NGC 6494*) είναι ανοικτό σμήνος σε απόσταση περίπου 2.150 ετών φωτός στον αστερισμό Τοξότη. Το Μεσιέ 23 αποτελείται από τουλάχιστον 150 μέλη και έχει διάμετρο περίπου 15 έτη φωτός. Η ηλικία του σμήνους είναι 220 εκατομμύρια έτη φωτός. Το λαμπρότερο μέλος του σμήνους είναι ένας αστέρας τύπου Β9 με φαινόμενο μέγεθος +9,21. 

Ανακαλύφθηκε από το Σαρλ Μεσιέ στις 20 Ιουνίου 1764.

## Αναφορές

## Εξωτερικοί σύνδεσμοι

* Messier 23, SEDS Messier pages

Κατηγορία:Ανοικτά σμήνη
23
6494
Κατηγορία:Τοξότης (αστερισμός)
Αστρικό νέφος του Τοξότη

Το **αστρικό νέφος Τοξότη** (γνωστό και ως *Delle Caustiche*, *Μεσιέ 24*, *IC 4715*) είναι αστρικό νέφος σε απόσταση περίπου 10.000 ετών φωτός στον αστερισμό Τοξότη. Κάποιες φορές αναγνωρίζεται ως το αχνό ανοικτό σμήνος NGC 6603, το οποίο βρίσκεται μέσα στο νέφος, αλλά είναι πολύ μικρό και αχνό για να είναι το Μεσιέ 24.

Το αστρικό νέφος Τοξότη είναι ορατό με γυμνό μάτι κάτω από αρκετά καλές συνθήκες ως ένα αστρικό νέφος λίγο βόρεια του μ Τοξότη, ενώ με ελαφρώς χειρότερες συνθήκες η παραμικρή οπτική βοήθεια θα επιβεβαιώσει την παρουσία του. Με ισχυρότερα τηλεσκόπια θα αποκαλυφθεί μία πληθώρα αντικειμένων κοντά σε αυτό.

Το Μεσιέ 24 ανακαλύφθηκε από τον Σαρλ Μεσιέ το 1764. Το Μεσιέ 24 αποτελεί ένα από τα περίεργα αντικείμενα Μεσιέ. Ο Μεσιέ αναφέρει για το νούμερο 24 ότι είναι ένα αντικείμενο με μήκος 1,5 μοίρες και το περιγράφει ως «ένα νέφος που αποτελείται από άστρα διαφορετικού μεγέθους».

## Χαρακτηριστικά
Το αστρικό νέφος Τοξότη δεν είναι πραγματικό αντικείμενο του βαθέος ουρανού, αλλά ένα αστρικό νέφος που εκτείνεται για αρκετές χιλιάδες έτη φωτός και αποτελεί μέρος των σπειροειδών βραχιόνων το οποίο γίνεται ορατό εξαιτίας της παρουσίας ενός τούνελ χωρίς διαστρική ύλη μέσα του. Παράθυρα σαν και αυτό που κάνει ορατό το Μ24 είναι σημαντικά για τη μελέτη της δομής του Γαλαξία, καθώς κάνουν δυνατή τη μελέτη περιοχών που αλλιώς δεν θα ήταν ορατές.

Τα άστρα, τα σμήνη και τα υπόλοιπα αντικείμενα που αποτελούν το Μεσιέ 24 είναι μέρος του βραχίονα του Τοξότη ή του βραχίονα Τοξότη-Τρόπιδος του Γαλαξία. Το Μεσιέ 24 γεμίζει ένα χώρο με σημαντικό όγκο με βάθος από 10 μέχρι 16 χιλιάδες έτη φωτός. Είναι η πιο πυκνή συγκέντρωση άστρων ορατών με κιάλια, με περίπου χίλια άστρα ορατά σε κάθε ξεχωριστό οπτικό πεδίο.

## Δείτε επίσης
* NGC 206, μια παρόμοια περιοχή στον γαλαξία της Ανδρομέδας

## Παραπομπές


## Εξωτερικοί σύνδεσμοι

* Messier 24, SEDS Messier pages 
* Αντικείμενα στο ίδιο πεδίο με το Μ24 από το SEDS

24
4715
Κατηγορία:Τοξότης (αστερισμός)
Κατηγορία:Γαλαξίας
Μεσιέ 25

Το **Μεσιέ 25** (γνωστό και ως *Μ25* και *IC 4725*) είναι ανοικτό σμήνος σε απόσταση περίπου 2.000 ετών φωτός στον αστερισμό του Τοξότη. Είναι εύκολα ορατό με κιάλια. 

Το Μεσιέ 25 ανακαλύφθηκε από τον Φιλίπ Λουά ντε Σεζώ το 1745. Ο Σαρλ Μεσιέ το πρόσθεσε στον κατάλογό του το 1764. Είναι παράξενο πως ένα τόσο αξιοπρόσεκτο αντικείμενο δεν έχει αριθμό NGC, καθώς ο Τζον Χέρσελ για άγνωστο λόγο δεν το συμπεριέλαβε στο Γενικό Κατάλογο, αν και είχε παρατηρηθεί από αρκετούς αστρονόμους πριν από αυτόν.

## Χαρακτηριστικά
Ο αριθμός των μελών του Μ25 δεν έχει καθοριστεί με τιμές που κυμαίνονται από λιγότερα από 50 μέχρι 600 άστρα. Έχει διάμετρο περίπου 13 έτη φωτός. Ανάμεσα στα μέλη του Μ25 είναι δύο κίτρινοι γίγαντες και ένας Κηφείδης, γνωστός και ως *U Sagittarii*. Είναι ένας από τους λίγους Κηφείδες που είναι μέλη σμηνών, όπως το S Γνώμωνα στο NGC 6087. Αυτά τα άστρα δείχνουν ότι το Μεσιέ 25 δεν είναι ένα πολύ νέο σμήνος: η ηλικία του είναι 90 εκατομμυρίων ετών. Το βάρος του κυμαίνεται στα 1.937 *M*☉ και περίπου το 24% αυτού είναι διαστρική ύλη.

## Παραπομπές


## Εξωτερικοί σύνδεσμοι

* Messier 25, The Messier Catalog. Students for the Exploration and Development of Space (SEDS)
* Open Cluster M25. Astronomy Picture of the Day 2009 August 31 

Κατηγορία:Ανοικτά σμήνη
25
4725
Κατηγορία:Τοξότης (αστερισμός)
Μεσιέ 26

Το **Μεσιέ 26** (γνωστό και ως *Μ26* και *NGC 6694*) είναι ανοικτό σμήνος σε απόσταση περίπου 5.000 ετών φωτός στον αστερισμό Ασπίς. Δεν είναι τόσο εντυπωσιακό όσο το κοντινό Μεσιέ 11.

Αποτελείται από 90 άστρα με τα λαμπρότερα να είναι τύπου Β8 και έχουν φαινόμενο μέγεθος 11,9. Έχει διάμετρο περίπου 22 έτη φωτός και ηλικία 89 εκατομμύρια έτη. Ένα χαρακτηριστικό είναι μία περιοχή χαμηλής αστρικής πυκνότητας κοντά στον πυρήνα, που πιθανώς οφείλεται στη διαστρική ύλη

Ανακαλύφθηκε από το Σαρλ Μεσιέ στις 20 Ιουνίου 1764. 

## Εξωτερικοί σύνδεσμοι
* 
* Messier 26, SEDS Messier pages 

Κατηγορία:Ανοικτά σμήνη
26
6694
Κατηγορία:Ασπίς (αστερισμός)
Μεσιέ 21

Το **Μεσιέ 21** (γνωστό και ως *M21* και *NGC 6531*) είναι ανοικτό σμήνος σε απόσταση περίπου 4.000 ετών φωτός, αν και η απόστασή του δεν έχει καθοριστεί με ακρίβεια, στον αστερισμό Τοξότη. Βρίσκεται στο ίδιο πεδίο με το τρισχιδές νεφέλωμα.

Ανακαλύφθηκε από το Σαρλ Μεσιέ τις 5 Ιουνίου 1764.

## Χαρακτηριστικά
Το Μεσιέ 21 αποτελείται από τουλάχιστον 57 μέλη και έχει διάμετρο περίπου 15 έτη φωτός. Το Μ21 είναι σχετικά νεαρό με ηλικία περίπου 4,6 εκατομμύρια έτη . Το λαμπρότερο μέλος είναι ένας αστέρας τύπου Β0. Επειδή είναι τόσο νεαρό θεωρείται ότι είναι μέρος της αστρικής συγκέντρωσης ΟΒ1 του Τοξότη.

## Αναφορές

## Εξωτερικοί σύνδεσμοι

* Messier 21, SEDS Messier pages

Κατηγορία:Ανοικτά σμήνη
21
6531
Κατηγορία:Τοξότης (αστερισμός)
Μεσιέ 28

Το **Μεσιέ 28** (γνωστό και ως *M28* και *NGC 6626*) είναι σφαιρωτό σμήνος σε απόσταση περίπου 18.300 ετών φωτός στον αστερισμό Τοξότη. 

## Ιστορικό
Ανακαλύφθηκε από το Σαρλ Μεσιέ το 1764. Το 1987 ανακαλύφθηκε στο Μεσιέ 28 ένα πάλσαρ , το PSR 1620-26, με περίοδο περιστροφής 11 μιλλισεκόντ από το παρατηρητήριο Jodrell Bank. Είναι το δεύτερο πάλσαρ με περίοδο μιλλισεκόντ που ανακαλύπτεται σε σφαιρωτό σμήνος. Το πρώτο ανακαλύφθηκε νωρίτερα τον ίδιο χρόνο στο Μεσιέ 4.

## Χαρακτηριστικά
Το Μεσιέ 28 έχει διάμετρο περίπου 60 έτη φωτός. Έχουν παρατηρηθεί σε αυτό το σμήνος 20 παλλόμενοι μεταβλητοί αστέρες, εκ των οποίων 18 είναι τύπου RR Lyrae, που είναι γνωστοί ως μεταλητοί των σμηνών.

## Δείτε επίσης
* Μεσιέ 22, ένα άλλο αξιοσημείωτο σφαιρωτό σμήνος στον Τοξότη

## Παραπομπές


## Εξωτερικά χαρακτηριστικά

* Globular Cluster M28 @ SEDS Messier pages 
* Messier 28, Galactic Globular Clusters Database page

Κατηγορία:Σφαιρωτά σμήνη
28
6626
Κατηγορία:Τοξότης (αστερισμός)
Μεσιέ 29

Το **Μεσιέ 29** (γνωστό και ως *M29* και *NGC 6913*) είναι ένα σχετικά χαλαρό και ελάχιστα εντυπωσιακό και πολύ νεαρό ανοικτό σμήνος κοντά στην περιοχή του γ Κύκνου, σε απόσταση μεταξύ 4.000 και 7.000 ετών φωτός στον αστερισμό Κύκνος. Η ακριβής απόσταση του σμήνους δεν είναι γνωστή καθώς η ποσότητα διαστρικής ύλη που μεσολαβεί μεταξύ Γης και Μ29 είναι άγνωστη.

Ανακαλύφθηκε από το Σαρλ Μεσιέ τις 29 Ιουλίου 1764.

## Χαρακτηριστικά
Το Μεσιέ 29 αποτελείται από 20 με 50 άστρα και έχει διάμετρο περίπου 11 έτη φωτός. Είναι πολύ νεαρό, με ηλικία μόνο 10 εκατομμύρια έτη και ανήκει στην αστρική συγκέντρωση Κύκνος ΟΒ-1 και τα πέντε λαμπρότερα άστρα του είναι καυτοί γίγαντες τύπου Β0. Το λαμπρότερο άστρο έχει φαινόμενο μέγεθος +8,6.

## Παραπομπές



## Εξωτερικοί  σύνδεσμοι

* Messier 29, SEDS Messier pages
* Messier 29 LRGB image - 2 hrs total exposure

Κατηγορία:Ανοικτά σμήνη
29
6913
Κατηγορία:Κύκνος (αστερισμός)
Μεσιέ 52

Το **Μεσιέ 52** (γνωστό και ως *M 52* και *NGC 7654*) είναι ανοικτό σμήνος σε απόσταση περίπου 5.000 ετών φωτός στον αστερισμό Κασσιόπη. Είναι αρκετά πλούσιο καθώς αποτελείται από περίπου 200 μέλη, εκ των οποίων το λαμπρότερο έχει φαινόμενο μέγεθος 7,8. Το σμήνος έχει διάμετρο 20 έτη φωτός και ηλικία 35 εκατομμύρια έτη.

Το Μεσιέ 52 ανακαλύφθηκε από το Σαρλ Μεσιέ το 1774.

## Εξωτερικοί σύνδεσμοι
* 
* Messier 52, SEDS Messier pages 

Κατηγορία:Ανοικτά σμήνη
52
7654
Κατηγορία:Κασσιόπη (αστερισμός)
Μεσιέ 53

Το **Μεσιέ 53** (γνωστός και ως *M53* και *NGC 5024*) είναι σφαιρωτό σμήνος σε απόσταση περίπου 60.000 ετών φωτός στον αστερισμό Κόμη Βερενίκης. Το Μ53 απέχει από το γαλαξιακό κέντρο σχεδόν την ίδια απόσταση που απέχει από το ηλιακό σύστημα. Είναι μεγάλο με διάμετρο περίπου 220 έτη φωτός. Έχουν παρατηρηθεί 47 παλλόμενοι μεταβλητοί αστέρες τύπου RR Lyrae. Σε μικρή απόσταση από το Μ53 βρίσκεται το σφαιρωτό σμήνος NGC 5053, το οποίο περιέχει αρκετά λιγότερα άστρα από το Μ53. Απέχει περίπου 54.000 έτη φωτός, δηλαδή αυτά τα σμήνη είναι φυσικά κοντά.

Ανακαλύφθηκε από τον Γιόχαν Μπόντε το 1775. Ο πρώτος που το ανέλυσε ήταν ο Ουίλιαμ Χέρσελ.

## Παραπομπές


## Εξωτερικοί σύνδεσμοι

* Messier 53, SEDS Messier pages
* Messier 53, Galactic Globular Clusters Database page

Κατηγορία:Σφαιρωτά σμήνη
53
5024
Κατηγορία:Κόμη Βερενίκης
Μεσιέ 54

Το **Μεσιέ 54** (γνωστό και ως *M54* και *NGC 6715*) είναι σφαιρωτό σμήνος σε απόσταση περίπου 87.500 ετών φωτός στον αστερισμό Τοξότη. Είναι πιθανό να μην ανήκει στο Γαλαξία, αλλά σε ένα δορυφόρο του, τον SagDEG.

## Ιστορικό
Το Μεσιέ 54 ανακαλύφθηκε από το Σαρλ Μεσιέ το 1778. Ο Ουίλιαμ Χέρσελ κατάφερε να αναλύσει τις εξώτερες περιοχές του, αν και αναλύεται σε άστρα πολύ δύσκολα.

## Χαρακτηριστικά
Το Μεσιέ 54 έχει διάμετρο περίπου 300 έτη φωτός και είναι ένα από τα πυκνότερα γνωστά σφαιρωτά σμήνη, με τάξη συγκέντρωσης ΙΙΙ. Το απόλυτο μέγεθος του Μεσιέ 54 είναι -10, κάνοντάς το ένα από τα πιο φωτεινά γνωστά σφαιρωτά σμήνη και στο Γαλαξία μόνο το εντυπωσιακό Ωμέγα Κενταύρου είναι φωτεινότερο.

Τα λαμπρότερα μέλη του Μ54 έχουν φαινόμενο μέγεθος 15,5. Επιπλέον, στο Μ54 έχουν εντοπιστεί τουλάχιστον 82 μεταβλητοί αστέρες, εκ των οποίων τουλάχιστον 55 είναι μεταβλητοί τύπου RR Lyrae, ενώ δύο είναι ημι-κανονικοί κόκκινοι μεταβλητοί με περιόδους 77 και 101 μέρες.

Τον Ιούλιο του 2009, μία ομάδα αστρονόμων εντόπισε ενδείξεις ύπαρξης μίας μαύρης τρύπας ενδιάμεσης μάζας στο πυρήνα του Μεσιέ 54 με μάζα περίπου 104 Μ{\odot}.

## Θέση στο διάστημα
Για πολύ καιρό θεωρούνταν ότι απείχε από τη Γη περίπου 55.000 έτη φωτός, αλλά το 1994 ανακαλύφθηκε ότι το Μεσιέ 54 δεν ήταν μέρος του Γαλαξία, αλλά ήταν στην πραγματικότητα μέρος του ελλειπτικού νάνου του Τοξότη, ενός από τα πιο πρόσφατα ανακαλυφθέντα μέλη της τοπικής ομάδας γαλαξιών.
 Έτσι το Μεσιέ 54 είναι το πρώτο εξωγαλαξιακό σφαιρωτό σμήνος που ανακαλύφθηκε, αν και δεν αναγνωριζόταν ως τέτοιο.

## Δείτε επίσης
* Ωμέγα Κενταύρου
* Mayall II

## Παραπομπές


## Εξωτερικοί σύνδεσμοι

* M54 @ SEDS Messier pages

Κατηγορία:Σφαιρωτά σμήνη
Κατηγορία:Τοπική ομάδα γαλαξιών
54
6715
Κατηγορία:Τοξότης (αστερισμός)